टायर पंचर होने से बोलेरो पलटी, युवक की मौत
रावतभाटारोड पर रविवार सुबह टायर पंचर होने से तेज रफ्तार जीप पलट गई। इससे चालक की मौके पर ही मौत हो गई। आरकेपुरम सीआई शौकत खान ने बताया कि प्रतापगढ़ निवासी कृष्णा बैरागी प्रतापगढ़ में टोल नाके पर काम करता है। वो किसी काम से रविवार सुबह बोलेरो से कोटा रहा था, रावतभाटा रोड स्थित दौलतगंज के पास गाड़ी के पीछे का टायर पंचर हो गया। तेज स्पीड में होने से बैरागी से गाड़ी नहीं संभली और दो-तीन पलटी खाकर दूर जाकर गिर गई। पुलिस ने बैरागी के शव का पोस्टमार्टम करवाकर परिजनों के सुपुर्द कर दिया है। इधर, महावीर नगर थाना क्षेत्र स्थित केशवपुरा चौराहे पर अज्ञात वाहन की टक्कर से युवक घायल हो गया। जिसे 108 एंबुलेंस की मदद से एमबीएस में भर्ती किया गया। युवक का नाम-पता फिलहाल मालूम नहीं चल सका है। घायल का उपचार जारी है।
इधर,युवक और विवाहिता की मौत
गढ़ेपानमें अज्ञात वाहन की टक्कर से एक युवक की मौत हो गई। पुलिस ने बताया कि बिहार निवासी वकील (19) पुत्र देव मंडल पेशे से मजदूर है। गढ़ेपान ओवरब्रिज के पास अज्ञात वाहन की टक्कर से रविवार को वो घायल हो गया। जिसे 108 एंबुलेंस की मदद से नयापुरा एमबीएस अस्पताल में भर्ती करवाया गया। उपचार के दौरान उसने दम तोड़ दिया। इधर, देई निवासी मेघदी बाई 26 फरवरी को घर पर चिमनी गिरने से झुलस गई थी। उपचार के दौरान रविवार को मौत हो गई।
hin_Deva hin_Deva hin_Deva hin_Deva